20. 11. 93 De Europæiske Fællesskabers Tidende Nr. L 285/17 KOMMISSIONENS FORORDNING (EF) Nr. 3184/93 af 19. november 1993 om ændring af forordning (EØF) nr. 2353/89 om gennemførelsesbestemmelser for ydelse af støtte for visse bælgplanter KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Fællesskab, under henvisning til Rådets forordning (EØF) nr. 762/89 af 20. marts 1989 om indførelse af en særlig støtte for visse bælgplanter ()), senest ændret ved forordning (EØF) nr. 2064/92 (?), særlig artikel 4, og ud fra følgende betragtninger : I henhold til artikel 3 i forordning (EØF) nr. 2353/89 (?), senest ændret ved forordning (EØF) nr. 1898/93 (?), skal bælgplanteproducenterne ansøge om støtte inden for en frist, som er fastsat af Fællesskabet, for at medlemsstaterne kan føre den fornødne kontrol, før bælgplanterne høstes ; producenter, der ved indsendelsen af deres ansøgninger overskrider fristen med nogle få dage, straffes urimeligt hårdt ved fuldstændigt at miste retten til støtte ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Tørret Foder — UDSTEDT FØLGENDE FORORDNING : Artikel 1 I artikel 7 i forordning (FØF) nr. 2353/89 indsættes følgende som stk. 4: »4. Medmindre der foreligger force  majeure, medfører en forsinket indgivelse af ansøgning, at de støttebeløb, som ansøgningen gælder, og som land- brugeren havde fået ret til, hvis ansøgningen var indgivet rettidigt, nedsættes med 1 % pr. arbejdsdag. Er forsinkelsen på over 20 dage, kan ansøgningen ikke antages, og den kan ikke længere give anledning til udbetaling af noget beløb.« ' Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 19. november 1993. EFT nr. L 80 af 23. 3. 1989, s. 76. EFT nr. L 215 af 30. 7. 1992, s. 47. EFT nr. L 222 af 1. 8. 1989, s. 56. EFT nr. L 172 af 15. 7. 1993, s. 16. På Kommissionens vegne René STEICHEN Medlem af Kommissionen